Sekreterê Pêroyî yê Newteweyê Yewbîyayeyî Antonîo Guterresî qesawetê xo yê derheqê hêrişanê verba Vakur û Rojakewtena Sûrîye ard ziwan.
Guterreso ke tewrê Tîtikê Cîhanî yê Serekê Şaredarîyanê Şaristananê Pîlan bîyo,  paytextê Danîmarka Kopenhag de kombîyayîşê çapemenîye de qisey kerd û qesawetê xo yê derheqê hêrişanê verba Vakur û Rojakewtena Sûrîye ard ziwan. Guterresî  va: '' Ez wazena ke şero ke ma benê şahîdê ci rê  qesawetê xo bîyarî ziwan. Çaresarîya Sûrîye bi hûrmetmojnayîş ê verba bandure, erd û yewîya nê welatî bena  û ganî  seba heqê merdimîye hûrmet bêro mojnayene.'' Vervatoxê Guterresî, Ferhan Haqî zî vat Sûrîye de çareserîyêka leşkerî nêbena. Temsîlkarê Efrîkayê Başûrî Jerry Matthewso ke welatê ey endamo demdemî yê Konseya Asayîşî yaa Neteweyê Yewbîyayeyî yo, têna Tirkîya ra waşt ke zerar nêde sivîlan.
